Blogs+til+praktikforløb

En blog er en hjemmeside, som en person har ejerskab over og ’blogger’ på. At’ blogge’ kommer fra sammentrækningen af ordet web-logge. Bloggen er altså en logbog, hvor man selv bestemmer indholdet, og som derfor i sagens natur kan omhandle alt fra kageopskrifter til et mere dagsbogorienteret indhold. I læringssammenhænge bruges bloggen ofte til refleksion over læring. Medstuderende har som fx i en wiki mulighed for at skrive en kommentar til indlæggende i bloggen, men de kan ikke ændre, slette eller tilføje i det, der er skrevet af bloggeren.
 * Hvad er en blog? **

Et eksempel på en blog ses her www.evidencenter.blogspot.com.

Elevers blogs kan eksempelvis benyttes i deres praktikperioder, hvor de fx ugentligt skal opdatere deres blog med tanker og refleksioner og aktuelle problemstillinger, de har stået over for. Abonnerer klassens elever på hinandens blogs, kan der lægges op til at medstuderende kommenterer om lignende oplevelser, de har haft, og hvordan de evt. er blevet tacklet. Der er hermed mulighed for at benytte en blog som en fastholdelse af teorien i praktikken, og dermed også i højere grad at koble de to.
 * Hvem kan anvende det, og hvordan kan det anvendes? **

**Med hvilket formål kan det anvendes?** Formålet med at benytte en blog i et praktikforløb er at lade eleverne reflektere over deres praktikforløb – evt. mere specifikt ved inden praktikforløbet at fastsætte visse emner, de skal komme omkring.

**Hvad kan effekten være?** Effekten er, at eleverne får dokumenteret deres refleksioner og tanker i praktikforløbet og de kan dermed følge deres egen udvikling I forhold til hvordan de har reageret I forskellige situationer – flere undervisere har mulighed for at følge bloggen og stille uddybende spørgsmål.

**Hvad kræver det i form af igangsættelse**? Det kræver, at underviseren selv sætter sig ind i oprettelse af blogs (fx www.blogspot.com) og hjælper eleverne til at oprette en blog. Undervisren kan evt. fastlægge emner, der skal blogges om i løbet af ugerne.